
Гуырдзыстоны закъон
Хъомыладон архайды лицензийы тыххæй  
(2026 азы 1-аг майы уавæрæй)

Статья 1. Закъоны регулирады сферæ  
1. Ацы закъон «Лицензиты æмæ барлæвæрдты тыххæй» Гуырдзыстоны закъонмæ гæсгæ регуляци кæны хъомыладон архайды лицензийы раттынимæ баст æмахастытæ, бæрæг кæны ацы лицензийы раттæджы æмæ хъомыладон архайды уæлæмхас лицензион уавæртæ.

2. Ацы закъоны архайд хауы хъомыладон архайды æххæстгæнæг гоймæгтæм, сæ организацион-барадон формæмæ æнæкæсгæйæ, æууæнкдарæй хъомылгæнæны, медицинон стационарон уагдæт​ты, Гуырдзыстоны ахуырады, зонады æмæ æвзонгады министрады рдыгæй арæзт скъолæ-интер​наты йеддæмæ, афтæ-ма ахæм уагдæттæм, кæцыты сывæллон вæййы афæдзы мидæг иуыл​фылдæр 3 мæймæ.  
Гуырдзыстоны 2018 азы 5 июлы закъон №3108 – веб-фарс, 11.07.2018аз.
Гуырдзыстоны 2021 азы 16 мартъийы закъон №370 – веб-фарс, 18.03.2021аз.
Гуырдзыстоны 2023 азы 30 ноябры закъон №3856 – веб-фарс, 15.12.2023аз.
Статья 2. Терминты æмбарынад
Ацы закъоны спайдагонд терминтæн ис ахæм нысаниуæг:

а) персонал – хъомылгæнæг, афтæ-ма уыцы гоймæгтæ, кæцытæ комкоммæ хайад исынц хъомыл​а​дон процессы;  
б) хъомыладон архайд – архайд, кæцы Гуырдзыстоны закъондæттынадмæ гæсгæ баст у сывæл​ло​ны зонындзинæдтимæ, эмоционалон, физикон æмæ интеллектуалон рæзты системон æххуысимæ æмæ æхсæв-бонон лæггæдты реализациимæ æмæ кæцыйы нысан у сывæллоны персоналон, моралон, интеллектуалон, фæлтæрдты æмæ адаптацион уагахасты фидар кæнын, афтæ-ма сывæллоны барты Кодексæй регуляцигонд сывæллоны æххуысы сферæйы архайд дæр;

в) лицензийы агурæг – хъомыладон архайды лицензийы райсын кæй фæнды уыцы гоймаг;  
г) лицензийы хицау – гоймаг, кæцыйæн административон актæй лæвæрд ис хъомыладон архайды æххæст кæныны бар;   
д) филиал – лицензийы хицауы рдыгæй администрацигонд хъомыладон архайды æххæстгæнæг, хæдбарæй кусæг объект; 

е) лицензийы дæттæг – Гуырдзыстоны оккупацигонд территоритæй лигъдæтты, фæллойады, æнæ​ни​здзинады æмæ социалон хъахъхъæды министрады (дарддæр – министрад) æмбæлон куыстуат, кæцы дæтты хъомыладон архайды лицензийы.
Гуырдзыстоны 2018 азы 5 июлы закъон №3108 – веб-фарс, 11.07.2018аз.
Гуырдзыстоны 2019 азы 20 сентябры закъон №5020 – веб-фарс, 27.09.2019аз.
Гуырдзыстоны 2020 азы 21 майы закъон №5920 – веб-фарс, 25.05.2020аз.
Статья 3. Хъомыладон архайды æххæст кæныны специалон фæтк  
1. Министрад æмбæлон барадон актæй бæлвырд кæны хъомыладон архайды æххæст кæныны тер​ритори æмæ нымæц, фæлæ бахъæугæ цауы та – хъомыладон архайды æххæстгæнæг гоймаджы равзарыны фæтк æмæ уавæрты.

2. Тобæгонд у ацы статьяйы фыццаг пункты халынæй, æндæр территорийыл æмæ æндæр нымæцы хъомыладон архайды æххæст кæнын.
3. Хъомыладон архайды æххæстгæнæг гоймаг хæсджын у сифтонг кæна хъомыладон архайды цæст​дарды сферæйы министрады/министрады æмбæлон куыстуаты минæвары бауадзын уый рды​гæй хъомыладон архайды æххæст кæныны территоримæ æмæ йын баххуыс кæна Гуырдзыстоны закъондæттынадæй лæвæрд легитимон барлæвæрды æххæст кæнынæн.

4. Ацы статьяйы банысангонд хæсы нæ сæххæст кæнын расайы бæрндзинады Гуырдзыстоны закъондæттынадæй снысангонд фæткæй.

Статья 4. Лицензийы дæттæг  
Хъомыладон архайды лицензийы дæтты министрады æмбæлон куыстуат. Лицензийы дæттæджы бартæ æмæ хæстæ бæрæггонд цæуынц «Лицензиты æмæ барлæвæрдты тыххæй» Гуырдзыстоны закъонæй æмæ ацы закъонæй.

Статья 5. Хъомыладон архайды лицензийы райсынæн бавдисинаг документтæ  
Цæмæй сывæллæтты хъомыладон архайды лицензи райса, уый тыххæй лицензийы агурæг хъуамæ бавдиса лицензийы дæттæгмæ «Лицензиты æмæ барлæвæрдты тыххæй» Гуырдзыстоны закъоны 9-æм статьяйæ нысангонд документациимæ иумæ:

а) хъомыладон программæ. Уый хъуамæ æххæст кæна сывæллæтты хъомылады архайды уæлæм​хас лицензион уавæртæ, кæцытæ нысангонд сты ацы закъоны 6-æм статьяйы;

б) информаци персоналы нымæцы тыххæй, персоналы квалификаци бæлвырдгæнæг докумен​тацийы, афтæ-ма персоналы сæйраг æмæ уæлæмхас куысты бынæтты тыххæй дæр. Лицензийы агурæджы рдыгæй бавдыст информациимæ хъуамæ æххæстгонд æрцæуой уыцы бадзырдтæ, кæцытæ лицензийы агурæг сарæзта Гуырдзыстоны закъондæттынадæй снысангонд процедурæмæ гæсгæ, куыд хъомыладон архайды лицензийы райсыны уавæртæ. Лицензийы агурæджы рдыгæй бавдыст информаци хъуамæ æххæст кæна ацы закъоны 6-æм статьяйы нысангонд хъомыладон архайды уæлæмхас лицензион уавæрты;

в) информаци материалон-техникон уавæры тыххæй. Уый хъуамæ æххæст кæна ацы закъоны 6-æм статьяйы нысангонд хъомыладон архайды уæлæмхас лицензион уавæрты;

г) уыцы бæстыхæйтты æмæ арæзтæдты пълан уæладзыгтæм гæсгæ, цыран хъуамæ æххæст цæуа хъомыладон архайд.  
Статья 6. Хъомыладон архайды уæлæмхас лицензион уавæртæ лицензийы хицауæн/лицензийы агурæгæн  
1. Лицензийы агурæг/лицензийы хицау хъуамæ ифтонг кæна ахæм уавæртæ:

а) хъуамæ йын уа бынат. Ацы бынаты æппынкъаддæр 6 азы æмгъуыдмæ хицауы æмæ уымæй пайда кæныны бар бæлвырдгонд хъуамæ уа Гуырдзыстоны закъондæттынадæй снысангонд проце​ду​рæмæ гæсгæ. Банысангонд бынаты арендæйы/æххуырсты цауы уый хицауиуæгады æмæ пайда кæныны бар хъуамæ бæлвырдгонд уа æхсæнадон реестрæй. Ацы бынаты хъомылгæнинæгты нымæцмæ гæсгæ хъуамæ уа:

а.а) фынæйгæнæн уат (уаттæ);

а.б) къæбиц/хæрæндон;

а.в) туалет (туалеттæ), душ (душтæ), цæсгомæхсæн (цæсгомæхсæнтæ);

б) хъуамæ уа хъомылгæнинæгты кармæ гæсгæ хъомыладон, ахуырадон, информацион æмæ зонын​адон нысаны дзаумæттæ;

в) хъуамæ уа хуыссæнуаты инвентаризаци, кæцы æмбæлы хъомылгæнинæгты хъуагдзинæдтæн;

г) хъуамæ уа фаг хæрæндон бынат æмæ æмбæлон индивидуалон инвентар хъомылгæнинæгтæн уыцы иу рæстæг хæрынæн;

д) æнæниздзинад хъыгдард кæмæн у, уыцы сывæллæттæн хъуамæ уа сæрибар ориентаци æмæ змæлды уавæртæ;

е) хъуамæ ифтонг кæна сывæллæтты хъомылады стандартты.

2. Уыцы бæстыхæйттæ æмæ арæзтæдтæ, кæцыты хъуамæ æххæстгонд цæуа хъомыладон архайд, хъуамæ ифтонг кæной Гуырдзыстоны закъондæттынадæй снысангонд санитарон-гигиенон домæн​тæ.

3. Лицензийы хицау хæсджын у хъомыладон архайды статистикон бæрæггæнæнтæ лицензийы дæт​тæгмæ бавдиса лицензийы дæттæджы рдыгæй снысангонд фæткмæ гæсгæ.

Статья 7. Хъомыладон архайды лицæнзийы дæттын  
1. Лицензийы дæттæг хъомыладон архайды лицензийы раттыны фæдыл райсы уынаффæ Гуырдзы​с​тоны иумæйаг административон Кодексы IX сæрæй нысангонд æхсæнадон административон процедурæтæм гæсгæ, «Лицензиты æмæ барлæвæрдты тыххæй» Гуырдзыстоны закъон æмæ ацы закъонмæ гæсгæ.

2. Лицензийы дæттæгæн бар ис ацы закъоны нысангонд лицензийы дæтгæйæ административон про​цедурæйы æмгъуыд 3 мæйы онг фæфылдæр кæна, кæд хъуыддагæн сæйраг нысаны уæвæг æууæлты сбæлвырд кæнынæн æнæмæнгхъæуæг у административон процедурæйæн закъонæй нысангонд æмгъуыдæй фылдæр.

3. Хъомыладон архайды лицензийы дæттыныл нæйы зæгъыны цауы лицензийы домæгæн бар ис Гуырдзыстоны закъондæттынадæй сфидаргонд процедурæмæ гæсгæ бахъаст кæна тæрхондонмæ.

4. Лицензийы хицауæн бар ис хъомыладон архайд æххæст кæнын филиалы æххуысæй. Филиалæн нæ хъæуы хицæн лицензи хъомыладон архайды æххæст кæнынæн, фæлæ лицензийы хицау хæс​джын у рагацау фехъусын кæна лицензийы дæттæгæн, цалынмæ филиал хъомыладон архайд æххæст кæна, уæдмæ лицензион уавæртæ æххæст кæныны тыххæй. Лицензийы дæттæг хæсджын у сбæрæг кæна, æххæст кæны æви нæ филиал лицензийы уавæртæ, цалынмæ хъомыладон архайд нæ райдайа, уæдмæ. Кæд æмæ басгæрст рабæрæг кæна, филиал кæй нæ æххæст кæны ацы закъоны нысангонд лицензийы уавæртæ, уæд лицензийы дæттæгæн бар ис лицензийы хицауæн æмбæлон æмгъуыд снысан кæна лицензийы уавæртæ æххæст кæнынæн. Ахæм цауы филиалæн бар нæй хъомыладон архайды æххæст кæнын, цалынмæ лицензийы уавæртæ æххæстгонд нæ æрцæуой, уæдмæ.

Статья 8. Лицензион уавæрты бынатыл басгарын    
1. Цæмæй сбæрæг уа, лицензийы домæг/лицензийы хицау лицензион уавæртæ æххæст кæны æви нæ, уый тыххæй лицензи дæттæгæн, афтæ-ма æндæр административон органæн дæр бар ис, лице​н​зийы дæттæджы курдиатмæ гæсгæ, лицензийы агурæджы/лицензийы хицауы бынатыл бабæрæг кæна.

2. Лицензийы дæттæгæн бар ис басгара лицензийы хицау, кæд æмæ ис бæлвырдгæнæн информаци лицензийы хицауы рдыгæй «Лицензитыæ æмæ барлæвæрдты тыххæй» Гуырдзыстоны закъон æмæ ацы закъонæй сфидаргонд лицензион уавæрты фехæлды тыххæй.

3. Лицензийы дæттæг сараздзæн æмбæлон протокол административон фæткхалды тыххæй.

4. Лицензион уавæрты хæлд расайы бæрндзинады Гуырдзыстоны закъондæттынадæй сфидаргонд фæткæй.

Статья 9. Ивгæ æмæ хатдзæгон уагæвæрдтæ  
1. Ацы закъоны архайды райдыды тыххæй министрад ифтонг кæны æмбæлон закъоныдæлбар акт​ты райсын.

2. Ацы закъонмæ гæсгæ нымад цæуынц уыцы хъомыладон уагдæттæ, кæцытæ райстой æмбæлон лицензи «Хъомыладон архайды лицензийы тыххæй» Гуырдзыстоны 2005 азы 10-æм мартъийы закъонмæ гæсгæ  (Гуырдзыстоны закъондæттæн Мацне, № 11, 29.03.2005, ст. 72).

3. Уагдæттæ, кæцытæн ис райдиан профессионалон ахуырадон архайды лицензи, нымад цæуынц профессионалон ахуырадон архайды лицензийы уæвдыл.

4. Уыцы хъомыладон архайды æххæстгæнæг гоймæгты тыххæй, кæцытæн нæй хъомыладон архай​ды лицензи, 2018 азы 1-аг сентябрмæ пайдагонд нæ цæуы Гуырдзыстоны административон фæткхалæнты Кодексы 462 статьяйы нысангонд бæрндзинады мадзал.   
5. Ацы закъоны архайдæй уайтагъд тыхсæфтыл нымад æрцæуæд «Хъомыладон архайды лицен​зийы тыххæй» Гуырдзыстоны 2005 азы 10-æм мартъийы закъон (Гуырдзыстоны закъондæттæн Мацне, № 11, 29.03.2005, ст. 72).

6. Ацы закъон архайын райдайæд мыхуыры рауагъдæй 15-æм бонмæ.

Гуырдзыстоны 2017 азы 26 июлы закъон №1230 – веб-фарс, 28.07.2017аз.
Гуырдзыстоны президент 
Маргвелашвили Гиорги  
Кутаис,

8 июнь 2016 аз.

