
Դաստիարակչական գործունեության լիցենզավորման մասին
    (2026 թվականի մայիսի 1-ի դրությամբ)
Հոդված 1. Օրենքի կարգավորման ոլորտը
1․ Սույն օրենքը՝ «Լիցենզիաների և թույլտվությունների մասին» Վրաստանի օրենքի համաձայն, կարգավորում է դաստիարակչական գործունեության լիցենզիայի տրամադրման հետ կապված հարաբերությունները, սահմանում է այդ լիցենզիան տրամադրող մարմինը և դաստիարակչական գործունեության լրացուցիչ լիցենզային պայմանները։
2․ Սույն օրենքի գործողությունը տարածվում է դաստիարակչական գործունեություն իրականացնող անձանց վրա՝ անկախ նրանց կազմակերպաիրավական ձևից, բացառությամբ խնամատար դաստիարակության, բժշկական ստացիոնար հաստատության, Վրաստանի կրթության, գիտության և երիտասարդության նախարարության կողմից հիմնված դպրոց-պանսիոնի, ինչպես նաև այնպիսի հաստատության, որտեղ երեխան գտնվում է տարվա ընթացքում ոչ ավելի, քան 3 ամիս։
2018 թվականի հուլիսի 5-ի Վրաստանի №3108 օրենք – կայք, 11.07.2018թ․
2021 թվականի մարտի 16-ի Վրաստանի №370 օրենք – կայք, 18.03.2021
2023 թվականի նոյեմբերի 30-ի Վրաստանի №3856 օրենք – կայք, 15.12.2023
Հոդված 2. Տերմինների սահմանումը
Սույն օրենքում կիրառված տերմիններն ունեն հետևյալ նշանակությունները․
ա) Անձնակազմ – դաստիարակ, ինչպես նաև այն անձինք, որոնք անմիջականորեն մասնակցում են դաստիարակչական գործընթացին։
բ) Դաստիարակչական գործունեություն – գործունեություն, որը Վրաստանի օրենսդրության համաձայն կապված է երեխայի ճանաչողական, էմոցիոնալ, ֆիզիկական և ինտելեկտուալ զարգացման համակարգված խնամքի և շուրջօրյա ծառայության իրականացման հետ, և որի նպատակն է ձևավորել երեխայի անձնային, բարոյական, ինտելեկտուալ, հմտությունների ու կարողությունների հարմարվողական վարքագիծը, ինչպես նաև Երեխայի իրավունքների օրենսգրքով կարգավորված երեխայի աջակցության ոլորտում գործունեություն։
գ) Լիցենզիա հայցող – դաստիարակչական գործունեության լիցենզիա ստանալու ցանկություն ունեցող անձ։
դ) Լիցենզիատեր  – անձ, որին վարչական ակտով տրվել է դաստիարակչական գործունեություն իրականացնելու իրավունք։
ե) Մասնաճյուղ – լիցենզիատիրոջ կողմից կառավարվող, դաստիարակչական գործունեություն իրականացնող, ինքնուրույն գործող օբյեկտ։
զ) Լիցենզիա տրամադրող մարմին – Վրաստանի օկուպացված տարածքներից տեղահանվածների, աշխատանքի, առողջապահության և սոցիալական պահպանության նախարարության համապատասխան ծառայությունը, որը դաստիարակչական գործունեության լիցենզիա է տրամադրում։
2018 թվականի հուլիսի 5-ի Վրաստանի №3108 օրենք – կայք, 11.07.2018թ.
2019 թվականի սեպտեմբերի 20-ի Վրաստանի №5020 օրենք – կայք, 27.09.2019թ.
2020 թվականի մայիսի 21-ի Վրաստանի №5920 օրենք – կայք, 25.05.2020թ.

Հոդված 3. Դաստիարակչական գործունեության իրականացման հատուկ կարգը
1․ Նախարարությունը համապատասխան իրավական ակտով սահմանում է դաստիարակչական գործունեության իրականացման տարածքը և քանակը, իսկ անհրաժեշտության դեպքում՝ նաև դաստիարակչական գործունեություն իրականացնող անձի ընտրության կարգն ու պայմանները։
2․ Արգելվում է սույն հոդվածի առաջին կետի խախտմամբ այլ տարածքում և այլ քանակով դաստիարակչական գործունեության իրականացումը։
3․ Դաստիարակչական գործունեություն իրականացնող անձը պարտավոր է ապահովել դաստիարակչական գործունեության ոլորտում նախարարության/նախարարության համապատասխան ծառայության ներկայացուցիչների մուտքը իր կողմից դաստիարակչական գործունեություն իրականացվող տարածք և նպաստել Վրաստանի օրենսդրությամբ նրանց կողմից օրենքով սահմանված լիազորությունների իրականացմանը։ 
4․ Սույն հոդվածով սահմանված պարտավորությունների չկատարումը առաջացնում է պատասխանատվություն՝ Վրաստանի օրենսդրությամբ սահմանված կարգով։
Հոդված 4. Լիցենզիա տրամադրող մարմինը
Դաստիարակչական գործունեության լիցենզիան տրամադրում է նախարարության համապատասխան ծառայությունը։ Լիցենզիա տրամադրողի իրավունքներն ու պարտականությունները սահմանվում են «Լիցենզիաների և թույլտվությունների մասին» Վրաստանի օրենքով և սույն օրենքով։
Հոդված 5. Դաստիարակչական գործունեության լիցենզիա ստանալու համար ներկայացվելիք փաստաթղթերը
Լիցենզիա ստանալու համար հայցողը դաստիարակչական գործունեության լիցենզիա տրամադրողին «Լիցենզիաների և թույլտվությունների մասին» Վրաստանի օրենքի 9-րդ հոդվածով սահմանված փաստաթղթերի հետ պետք է  ներկայացնի․
ա) դաստիարակչական ծրագիր․ այն պետք է համապատասխանի սույն օրենքի 6-րդ հոդվածով սահմանված դաստիարակչական գործունեության լրացուցիչ լիցենզայի պայմաններին,
բ) տեղեկություններ անձնակազմի քանակի, անձնակազմի որակավորումը հաստատող փաստաթղթերի, ինչպես նաև անձնակազմի հիմնական և լրացուցիչ աշխատավայրերի մասին։ Լիցենզիա հայցողի կողմից ներկայացված տեղեկություններին պետք է կցված լինեն լիցենզիա հայցողի կողմից համապատասխան գործունեության համար լիցենզիա ստանալու պայմանով Վրաստանի օրենսդրությամբ սահմանված կարգով  կնքված պայմանագրերը։ Լիզենզիա  հայցողի կողմից ներկայացված տեղեկությունները պետք է համապատասխանեն սույն օրենքի 6-րդ հոդվածով սահմանված լիցենզայի լրացուցիչ պայմաններին։
գ) նյութատեխնիկական վիճակի վերաբերյալ տեղեկություն․ այն պետք է համապատասխանի սույն օրենքի 6-րդ հոդվածով սահմանված դաստիարակչական գործունեության լրացուցիչ լիցենզային պայմաններին,
դ) այն շենք-շինությունների հատակագիծը՝ ըստ հարկերի, որտեղ պետք է իրականացվի դաստիարակչական գործունեությունը։
Հոդված 6. Դաստիարակչական գործունեության լրացուցիչ լիցենզային պայմաններ՝ լիցենզիատիրոջ/լիցենզիա հայցողի համար
1․ Լիցենզիա հայցողը/լիցենզիատերը պետք է բավարարի հետևյալ պայմանները․
ա) պետք է ունենա տարածք։ Այդ տարածքի առնվազն 6 տարի ժամկետով տիրապետման և օգտագործման իրավունքը պետք է հաստատված լինի Վրաստանի օրենսդրությամբ սահմանված կարգով։ Տվյալ տարածքը կապալով վերցնելու/վարձակալության դեպքում դրա տիրապետման և օգտագործման իրավունքը պետք է հաստատված լինի քաղվածքով Հանրային ռեեիստրից։ Այդ տարածքը՝ ըստ սաների քանակի, պետք է ներառի՝
ա.ա) ննջասենյակ(ներ)․
ա.բ) խոհանոց/ճաշասենյակ․
ա.գ) զուգարան(ներ), ցնցուղ(ներ), լվացարան(ներ),
բ) պետք է ունենա սաների տարիքին համապատասխան դաստիարակչական, կրթական, տեղեկատվական և ճանաչողական նշանակության իրեր,
գ) պետք է ունենա սաների կարիքներին համապատասխան ննջասենյակային գույք,
դ) պետք է ունենա սաների միաժամանակյա սնվելու համար բավարար ճաշասենյակային տարածք և համապատասխան անհատական գույք,
ե) պետք է ապահովված լինեն ազատ կողմնորոշման և տեղաշարժման պայմաններ՝ սահմանափակ հնարավորություն ունեցող սաների համար,
զ) պետք է համապատասխանի երեխայի խնամքի չափորոշիչներին։
Հոդված 7. Դաստիարակչական գործունեության լիցենզիայի տրամադրումը
1․ Լիցենզիա տրամադրող մարմինը դաստիարակչական գործունեության լիցենզիա տրամադրելու վերաբերյալ որոշում է կայացնում Վրաստանի ընդհանուր վարչական օրենսգրքի IX գլխով նախատեսված հանրային վարչական վարույթի կարգով՝ «Լիցենզիաների և թույլտվությունների մասին» Վրաստանի օրենքի և սույն օրենքի համաձայն։
2․ Լիցենզիա տրամադրող մարմինն իրավազոր է սույն օրենքով նախատեսված լիցենզիա տրամադրելիս  վարչական վարույթի ժամկետը երկարաձգել մինչև 3 ամիս, եթե գործի համար էական նշանակություն ունեցող հանգամանքները պարզելու համար անհրաժեշտ է վարչական վարույթի համար օրենքով սահմանված ժամկետից ավել ժամանակ։ 
3․ Դաստիարակչական գործունեության լիցենզիայի տրամադրման մերժումը լիցենզիա հայցողը կարող է բողոքարկել դատարանում՝ Վրաստանի օրենսդրությամբ սահմանված կարգով։
4․ Լիցենզիատերն իրավունք ունի դաստիարակչական գործունեություն իրականացնել մասնաճյուղի միջոցով։ Մասնաճյուղի դաստիարակչական գործունեության համար առանձին լիցենզիա չի պահանջվում, սակայն լիցենզիատերը պարտավոր է նախապես տեղեկացնել լիցենզիա տրամադրող մարմնին՝ մասնաճյուղի կողմից լիցենզայի գործունեության պայմանների բավարարման մասին։ Լիցենզիա տրամադրող մարմինը պարտավոր է մինչև գործունեության սկսելը ստուգել՝ արդյոք մասնաճյուղը համապատասխանում է լիցենզային պայմաններին։ Եթե ստուգման արդյունքում պարզվի, որ մասնաճյուղը չի բավարարում օրենքով սահմանված պայմանները, լիցենզիա տրամադրող մարմինը իրավունք ունի սահմանել ողջամիտ ժամկետ՝ լիցենզիայի պայմանները բավարարելու համար։ Նման դեպքում, մինչև լիցենցիայի պայմանների բավարարումը, մասնաճյուղն իրավունք չունի իրականացնել դաստիարակչական գործունեություն։
Հոդված 8. Լիցենզայի պայմանների տեղում ստուգումը
1․ Լիցենզիա հայցողի/լիցենզիատիրոջ՝ լիցենզային պայմաններին համապատասխանությունը որոշելու համար լիցենզիա տրամադրող մարմինը, ինչպես նաև այլ վարչական մարմին՝ լիցենզիա տրամադրող մարմնի պահանջով, իրավազոր են տեղում ստուգել լիցենզիա հայցողի/լիցենզիատիրոջ լիցենզայի պայմանները։
2․ Լիցենզիա տրամադրող մարմինը իրավազոր է ստուգել լիցենզիատիրոջը, եթե առկա է հիմնավորված տեղեկություն այն մասին, որ նա խախտել է «Լիցենզիաների և թույլտվությունների մասին» Վրաստանի օրենքով և սույն օրենքով սահմանված լիցենզայի պայմանները։
3․ Լիցենզիա տրամադրողը  կազմում է համապատասխան վարչական իրավախախտման վերաբերյալ արձանագրություն։
4․ Լիցենզային պայմանների խախտումը առաջացնում է պատասխանատվություն՝ Վրաստանի օրենսդրությամբ սահմանված կարգով։
Հոդված 9. Անցումային և եզրափակիչ դրույթներ
1․ Սույն օրենքն ուժի մեջ մտնելու հետ կապված՝ Նախարարությունն ապահովի համապատասխան ենթաօրենսդրական ակտերի ընդունում։
2․ Սույն օրենքի համաձայն լիցենզավորված են համարվում այն դաստիարակչական հաստատությունները, որոնք համապատասխան լիցենզիա ստացել են «Դաստիարակչական գործունեության լիցենզավորման մասին» Վրաստանի 2005 թվականի մարտի 10-ի օրենքի (Վրաստանի օրենսդրական տեղեկատու, №11, 29.03.2005, հոդվ. 72) համաձայն։
3․ Այն հաստատությունները, որոնք ունեն տարրական մասնագիտական կրթական գործունեության լիցենզիա, համարվում են արհեստագործական կրթական գործունեության լիցենզիատեր։
4․ Այն դաստիարակչական գործունեություն իրականացնող անձանց նկատմամբ, որոնք չունեն լիցենզիա, մինչև 2018 թվականի սեպտեմբերի 1-ը չի կիրառվի Վրաստանի վարչական իրավախախտումների օրենսգրքի 462 հոդվածով նախատեսված պատասխանատվության չափը։
5․ Սույն օրենքի ուժի մեջ մտնելու պահից ուժը կորցրած  ճանաչվի Վրաստանի 2005 թվականի մարտի 10-ի «Դաստիարակչական գործունեության լիցենզավորման մասին» օրենքը։
6․ Սույն օրենքն ուժի մեջ  մտնի հրապարակումից հետո, 15-րդ օրը։

Վրաստանի նախագահ Գիորգի Մարգվելաշվիլի
Քութաիսի,
8 հունիսի 2016 թ. 

